open-index/open-wikipedia-markdown huggingface dataset:
Von Bahr

**Von Bahr** on Ruotsin ritarihuoneeseen kirjoitettu aatelissuku numero 1648. Suku on lähtöisin Stralsundista, missä oikeustieteen tohtori Benedictus Bahr toimi kaupunginkamreerina ja lukion rehtorina. Hänen 1650-luvulla syntynyt poikansa Henric liittyi vapaaehtoisena Ruotsin armeijaan vuonna 1673, mutta joutui pakenemaan 1678 Ruotsiin. Matkalla hän kuitenkin jäi tanskalaisten käsiin ja suljettiin Kristianopeliin vankilaan, mistä ruotsalaisjoukot hänet pelastivat. Henric Bahr kohosi 1689 Stralsundin rykmentin luutnantiksi sekä 1701 majuriksi. Hänet aateloitiin vuonna 1719 nimellä von Bahr. 
## Suvun jäseniä
*Johan Christian von Bahr (1682–1745), kanslianeuvos
*Margaretha von Bahr (1921–2016), suomalainen tanssija ja koreografi
*Robert von Bahr (s. 1943), musiikin tuottaja

## Lähteet
*

### Viitteet
Yue Luping

**Yue Luping** on kiinalainen kuvataiteilija.

Yuen pippurista tekemä teos sensuroitiin, koska siinä on koodattuna numerosarjaan "jasmiinivallankumous". Vuoden 2011 arabikevät on saanut paljon huomiota kiinalaisten keskuudessa, ja puolue pyrkii sensuroimaan kaiken siihen viittaavan. Jasmiinivallankumous on sensuroitu myös Kiinan internetissä.

Yue on joutunut kuulusteluihin, ja hänen suunnittelemansa näyttely, johon piti osallistua 30 taiteilijaa, on kielletty.

## Lähteet

## Aiheesta muualla
*http://dca.zendaiart.com/en-US/DisplayArtwork/ArtistDetail.aspx?t=60
*https://web.archive.org/web/20111030103607/http://topics.scmp.com/news/china-news-watch/article/Arts-fairs-called-off-politics-cited
Odessan raatihuone

**Odessan raatihuone** () on raatihuone Odessan kaupungissa Ukrainassa. Se edustaa tyyliltään uusklassista arkkitehtuuria. Rakennuksen suunnitteli Potjomkinin portaista tunnettu arkkitehti Francesco Boffo ja se rakennettiin vuosina 1828–1837. Rakennuksessa toimi alun perin pörssi. Odessan kaupungin käytössä raatihuone on ollut vuodesta 1899 lähtien.

Raatihuone on osa Odessan vanhaa keskustaa, jonka Unesco liitti maailmanperintökohteiden luetteloonsa tammikuussa 2023.

## Lähteet
* http://ua-traveling.com/en/article/city-council-odessa 
### Viitteet
Lentopallon Mestaruusliigakausi 2011–2012

**Lentopallon mestaruusliigakausi 2011–2012** alkoi niin miehillä kuin naisillakin 1. lokakuuta 2011 ja naisten runkosarja päättyi 3. maaliskuuta, miesten 13. maaliskuuta.

Liigassa pelattiin kolminkertainen runkosarja, mikä tarkoittaa kullekin 12 liigajoukkueelle 33 peliä runkosarjassa.
Myös naiset pelasivat kolminkertaisen runkosarjan ja kahden ensimmäisen kierroksen jälkeen pelattiin erityinen kuuden parhaan joukkueen turnaus, jossa vähintään toinen virolaisjoukkueista oli mukana. Virolaisjoukkueet pelasivat sarjassa vain kaksi kierrosta.

Runkosarjan päätyttyä miesten liigan kahdeksan ja naisten liigan kuusi parasta pelasivat pudotuspelit mestaruudesta ja muista mitaleista. Kummankin liigan kaksi heikointa joutui karsimaan sarjapaikastaan.

## Miesten sarjataulukko

*25. marraskuuta Sampo menetti kaikki alkukauden pisteensä edustusoikeudettoman pelaajan käytön vuoksi. 25. tammikuuta [[Urheilun oikeusturvalautakunta]] teki päätöksen, jossa otteluiden tulokset palautettiin, mutta Sammoltä vähennettiin rangaistuksena 12 pistettä.*

### Pudotuspelit

#### Puolivälierät

#### Välierät

#### Pronssiottelut

#### Loppuottelut

VaLePan joukkue: Antti Esko, Toni Vahela, Eduard Venski, Eero Jokinen, Anssi Vesanen, Elviss Krastins, Petteri Friberg, Timo Jokinen, Olli Kunnari, Joni Mikkonen, Arttu Lahdenperä, Hannu Hautamäki. Päävalmentaja: Ugis Krastins. Kakkosvalmentaja: Harri Lehtimäki.

### Liigakarsinta

Sun Volleyn luovuttua liigapaikastaan, Mutalan Riennolle myönnettiin liigalisenssi.

## Naisten sarjataulukko

**Viron joukkueet**

Viron joukkueet eivät enää pelanneet 3.kierroksella. 27.-29. tammikuuta pelattiin Final Six -turnaus, johon selvisi kahden ensimmäisen kierroksen kuusi parasta joukkuetta. Sijoitukset Final Six -turnauksessa: 1)LP Viesti  2)HPK  3)OrPo  4)LiigaEura  5)Viljandi  6)LP Kangasala.

### Pudotuspelit

#### Puolivälierät

#### Välierät

#### Pronssiottelut

#### Loppuottelut

Suomen mestaruuden voittanut LP Viestin joukkue: Daria Subbotina, Dubravka Stojanovic, Elizabeth Cordonier, Heidi Sjöholm, Hillaelina Hämäläinen, Johanna Aaltonen, Kaisa Jokinen, Martina Konecna, Michaela Madsen, Mona Kärkkäinen, Noora Kosonen, Olga Niemi, Riikka Arminen, Sini Häkkinen, Tatsiana Lapukhina, Vappu Ritala.

### Liigakarsinta

## Lähteet
* Tulospalvelu
* Kausiopas 

### Viitteet
Balguerie

**Balguerie** oli Ruotsin ritarihuoneeseen kirjoitettu aatelissuku numero 2033. Suku on lähtöisin Ranskasta, missä Jean Balguerie (1572–1623) oli kuninkaan kamariherrana. Tämän jälkeläinen Pierre Balguerie (1678–1759) muutti uskonnollisen vakaumuksensa tähden Ranskasta Hollantiin ja asettautui asumaan Amsterdamiin, missä toimi Ruotsin kuninkaan konsulina. Tämän julkisen virkansa ohessa hän toimi kuninkaan agenttina. Tässä toimessaan hänen onnistui hankkia kuningas Kaarle XII:lle kiväärejä sekä ruoka-aineita. Hän sai kuningas Fredrik I:ltä kiitokseksi teoistaan runsaita rahapalkintoja ja kuningas Aadolf Fredrikiltä aatelisarvon vuonna 1755. Ritari Daniel Balguerie (1738–1788) toimi Ruotsin asioiden hoitajana Amsterdamissa 1760-luvulta alkaen.

## Lähteet
*

### Viitteet
Passport Records

**Passport Records** oli vuosina 1973–1988 toiminut yhdysvaltalainen levy-yhtiö. Sen perusti Jem Records yhdessä Sire Recordsin kanssa, ja ensimmäinen yhtiöön hankittu esittäjä oli Larry Fast. Myöhemmässä vaiheessa yhtiö kasvoi, ja siitä muodostui Passport Records Group, johon kuuluivat Passport Jazz, The Audion Recording Company sekä muita erillisiä levy-yhtiöitä. Vuonna 1988 Passport Recordsin perustajayhtiö, Jem Records, lopetti toimintansa, ja samalla päättyi myös Passportin toiminta.

## Lähteet

## Aiheesta muualla
*Luettelo Passport Recordsin julkaisuista
Barck

**Barck** on Ruotsin ritarihuoneeseen intrudusoitu vapaaherrallinen aatelissuku numero 162 ja kreivillinen suku numero 81.

Laurentius Petri Ferneboensis (1601–1673) toimi Vesteråsin koulun rehtorina sekä lukion lehtorina ja Söderbärken seurakunnan kirkkoherrana. Hänen poikansa Samuel Larsson Barck (1662–1743) toimi kuninkaallisen kanslian sihteerinä, leskikuningatar Hedvig Eleonooran hovineuvoksena sekä valtiosihteerinä. Hänet korotettiin kreiviksi vuonna 1731. Hän kuitenkin menetti arvonimensä vuonna 1739, sillä hänen toiminnastaan Arvid Hornin puoluelaisena tuli hänelle rasite. 

Carl Gustaf Barck (1708–1791) kohosi everstiksi ja osallistui sotaan Suomessa vuonna 1741 ja Nils Anton Augustin Barck (1760–1822) nimitettiin lähettilääksi Puola-Liettuaan vuonna 1792 ja Wismarin kuvernööriksi vuonna 1799.

Suku on sammunut miespuolella vuonna 1930.   

## Lähteet
*
*

### Viitteet
Von Baltzar

**Von Baltzar** oli Ruotsin ritarihuoneeseen vuonna 1726 introdusoitu aatelissuku numero 1803. 

Suku on lähtöisin Burgundista, mistä Jacob Balthasar muutti uskonnollisen vakaumuksensa ja hugenottien vainon vuoksi Pommeriin Freijenwaldeen Uckermarckiin. Hänen poikansa Mattias Balthasarin (k. 1565) poika Jacob (k. 1605) oli pastorina Anclamissa ja hänen poikansa Jakob (1594–1670) oli Pommerin herttuan hovisaarnaaja ja pojanpoika Augustin (1632–1688) jatkoivat kirkollista uraa Ruotsin Pommerissa ja Stralsundissa.

Augustin Balthasar (1632–1688) oli Stralsundin Pyhän Jakobin kirkon pastori, Pommerin superintendentti ja Greifswaldin akatemian varakansleri. Hänen poikansa Jacob (1677–1735) aateloitiin vuonna 1726 nimellä von Baltzar. Tätä ennen hän oli toiminut Sondsburgin komendanttina sekä Adlerfeltin eli Cronhjelmin varuskuntarykmentin everstiluutnanttina Malmössa. Augustin Wolfgang von Baltzar (1715–1795) toimi Porin läänin jalkaväkirykmentin majurina, Hämeenlinnan rykmentin everstiluutnanttina, everstinä Pohjanmaan jalkaväkirykmentissä sekä Kalmarin rykmentissä ja lopulta vuonna 1775 kenraalimajurina. Hänet palkittiin urhoollisuudesta Miekkaritarikunnan ritarimerkillä vuonna 1750.

Suku sammui hänen kuoltuaan miespuolelta vuonna 1795.

## Lähteet
*

### Viitteet
Banér

**Banér** on Ruotsin ritarihuoneeseen vuonna 1653 introdusoitu vapaaherrallinen aatelissuku numero 22 ja vuonna 1651 introdusoitu kreivillinen suku numero 11. Suku on niin sanottua *urdelia* eli vanhaa rälssiä ja lähtöisin Uplannista, jossa ritari Isak Björnsson (Banér) oli Olandin pitäjän kihlakunnantuomari vuosina 1375–1388 sekä Skånesta, missä Isaac Isaacsson mainitaan vuonna 1323.

## Suvun jäseniä
* Nils Eskilsson Banér (mestattu 1520), valtaneuvos
* Sten Axelsson Banér (1546–1600), valtaneuvos, Täyssinän rauhansopimuksen 1595 neuvottelija
* Gustaf Banér (1547–1600), Juhana III:n hovimarsalkka
* Johan Banér (1595–1641), valtaneuvos, sotamarsalkka

## Lähteet
*

### Viitteet
Barnekow

**Barnekow** on Ruotsin ritarihuoneeseen kirjoitettu aatelissuku numero 23, vapaaherrallinen suku numero 230 ja kreivillinen suku numero 128. Kristian Barnekow (1556–1612) oli tanskalainen soturi, joka oli nuorempana matkustellut Etelä-Euroopassa ja itämailla. Hän kaatui 1612 Hallandissa luovutettuaan kuningas Kristian IV:lle ratsunsa. Hänen pojanpoikansa Kristian Barnekow (1626–1666) oli Tanskan kuninkaan Fredrik III:n hovijunkkeri ja komissaari Skånessa, mutta siirtyi Ruotsin palvelukseen 1660 ja nimitettiin Götan hovioikeuden varapresidentiksi. Hänen poikansa kenraaliluutnantti Kristian Barnekow (1694–1762) korotettiin vapaaherraksi vuonna 1751 ja hovimarsalkka Kristian Barnekow (1773–1830) korotettiin kreiviksi vuonna 1816.

## Lähteet
*

### Viitteet

## Aiheesta muualla
Arriva

**Arriva plc** on monikansallinen liikenneyhtiö. Arrivan omistaa Deutsche Bahn, ja sen pääkonttori sijaitsee Sunderlandissa, Englannissa. Yritys harjoittaa linja-auto-, juna-, raitiovaunu- ja vesibussiliikennettä 12 maassa Euroopassa. Arriva työllistää noin 47&nbsp;500 henkilöä, ja yrityksen liikennevälineillä tehdään yli 1,5 miljardia matkaa vuodessa.

## Lähteet

## Aiheesta muualla
*Arrivan verkkosivut
Gould

**Gould** on muun muassa seuraavien henkilöiden sukunimi:

* Alexander Gould (s. 1994), yhdysvaltalainen näyttelijä ja ääninäyttelijä
* Billy Gould (s. 1963), yhdysvaltalainen muusikko ja musiikkotuottaja
* Chester Gould (1900–1985), yhdysvaltalainen sarjakuvataiteilija
* Elias Gould (s. 1991), suomalainen näyttelijä ja laulaja-lauluntekijä
* Elliott Gould (s. 1938), yhdysvaltalainen näyttelijä
* George Jay Gould I (1864&ndash;1923), yhdysvaltalainen liikemies
* Glenn Gould (1932–1982), kanadalainen pianisti
* Gordon Gould (1920–2005), yhdysvaltalainen fyysikko, laserin keksijä
* Horace Gould (1918–1968), brittiläinen Formula 1 -kuljettaja
* Jason Gould (s. 1966), yhdysvaltalainen näyttelijä, käsikirjoittaja ja ohjaaja
* Jay Gould (1836–1892), yhdysvaltalainen rautatiemagnaatti ja talousmies
* Jay Gould II (1888–1935), yhdysvaltalainen jeu de paumen pelaaja ja olympiavoittaja
* John Gould (1804–1881), englantilainen lintutieteilijä
* Kingdon Gould Sr. (1887&ndash;1945), yhdysvaltalainen liikemies ja poolon pelaaja
* Kingdon Gould Jr. (1924&ndash;2018), yhdysvaltalainen diplomaatti ja liikemies
* Martin Gould (s. 1981), englantilainen snookerpelaaja
* Nolan Gould (s. 1998), yhdysvaltalainen näyttelijä
* Peter Gould, yhdysvaltalainen televisiokäsikirjoittaja, ohjaaja ja tuottaja 
* Robbie Gould (s. 1981), yhdysvaltalainen amerikkalaisen jalkapallon pelaaja
* Sabine Baring-Gould (1834–1924), englantilainen pappi, kirjailija ja kansanlaulujen kerääjä
* Sandra Gould (1916–1999), yhdysvaltalainen näyttelijä
* Shane Gould (s. 1956), australialainen uimari ja olympiavoittaja
* Stephen Gould (1962–2023), yhdysvaltalainen oopperalaulaja
* Stephen Jay Gould (1941–2002), yhdysvaltalainen paleontologi, evoluutiobiologi ja tieteenhistorioitsija
Dhakan alue

**Dhakan alue** () on yksi Bangladeshin kahdeksasta hallinnollisesta alueesta. Alueen hallinnollinen keskus ja suurin kaupunki on Dhaka. Alueen pinta-ala on 20&nbsp;551&nbsp;neliökilometriä ja siellä on arviolta 40&nbsp;171&nbsp;000 asukasta (vuonna 2016). Alueen pohjoispuolella sijaitsee Mymensinghin alue, eteläpuolella Barisalin alue, kaakossa Chittagongin alue, idässä Sylhetin alue sekä lännessä Rajshanin ja Khulnan alueet.

## Lähteet

## Aiheesta muualla
Chittagongin alue

**Chittagongin alue**, virallisesti **Chattogramin alue** () on yksi Bangladeshin kahdeksasta hallinnollisesta alueesta. Chittagong sijaitsee Bangladeshin kaakkoisosassa. Alueen pinta-ala on 33&nbsp;771&nbsp;km², joka tekee siitä maan suurimman alueen. Vuonna 2011 väkiluku oli 28,4 miljoonaa.

Alueen itäpuolella on Myanmar ja pohjoispuolella Intian Tripuran ja Mizoramin osavaltiot. Alueen hallinnollinen keskus on Bangladeshin toiseksi väkirikkain kaupunki Chittagong.

Paikallistason hallintoa varten Chittagongin alue jakautuu 11 piirikuntaan (Bāndarba, Brāhmanbāria, Chāndpur, Chittagong, Comilla, Cox's Bāzār, Feni, Khagrāchari, Lakshmīpur, Noākhāli ja Rāngāmāti). Näistä Chittagongin piirikunta luetaan Bangladeshin neljän merkittävimmän teetuotantoalueen joukkoon. 

## Lähteet

## Aiheesta muualla
Barisalin alue

**Barisalin alue** () on yksi Bangladeshin kahdeksasta hallinnollisesta alueesta. Barisal sijaitsee keskellä eteläistä Bangladeshia. Alueen pohjoispuolella on Dhakan alue, etelässä aluetta rajaa Bengalinlahti, idässä Chittagongin alue ja lännessä Khulnan alue. Alueen pinta-ala on 13&nbsp;297&nbsp;neliökilometriä ja siellä on arviolta 9&nbsp;145&nbsp;000 asukasta (vuonna 2016). Hallinnollinen keskus Barisal sijaitsee Gangesjoen suistossa.

## Lähteet

## Aiheesta muualla
Khulnan alue

**Khulnan alue** () on yksi Bangladeshin kahdeksasta hallinnollisesta alueesta. Bangladeshin lounaisosassa sijaitsevan alueen pinta-ala on 22&nbsp;272&nbsp;neliökilometriä ja siellä on arviolta 17&nbsp;252&nbsp;000 asukasta (vuonna 2016). Alueen itäpuolella on Dhakan ja Barisalin alueet, pohjoispuolella Rajshahin alue, lännessä Intian Länsi-Bengalin osavaltio ja etelässä on Bengalinlahti, jossa sijaitsee alueeseen kuuluvia saaria. Alueen hallinnollinen keskus on Khulna.

## Lähteet

## Aiheesta muualla
Beck-Friis

**Beck-Friis** oli Ruotsin ritarihuoneeseen kirjoitettu aatelissuku numero 800, vapaaherrallinen suku numero 278 ja kreivillinen suku numero 104. Suku on tanskalaista alkuperää ja  Lave Beck-Friis oli valtaneuvos Tanskassa. 
## Suvun jäseniä
*Joakim Beck-Friis (1722–1797), valtaneuvos, hattupuolueen keskeinen vaikuttaja
*Korfitz Augustin Beck-Friis (1824–1897), valtiopäivämies ja maanviljelyksen etevä kehittäjä

## Lähteet
*

### Viitteet
Omnivore-mobiiliooppera

**Omnivore-mobiiliooppera** on Miika Hyytiäisen säveltämä ja Jaakko Nousiaisen kirjoittama ja ohjaama mobiililaiteympäristöön toteutettu kännykkäooppera, uusi teosformaatti. Se on musiikkiteatterin keinoja ja ilmaisua laajentava audiovisuaalinen taideteos, jonka aiheena on ruoka sekä siihen liittyvät erilaiset uskomukset. Tähän viittaa myös teoksen nimi ().

Ooppera on sävelletty mezzosopraanolle, sähkökanteleelle, kotolle ja klarinetille. Teoksen muusikkoina toimivat Essi Luttinen (mezzosopraano), Eva Alkula (kantele/koto) sekä Lauri Sallinen (klarinetti). Libretto on kirjoitettu englanniksi.
*Omnivore* on 7-osainen, episodimainen teos, jonka kokonaiskesto on noin 20 minuuttia. Yksittäiset osat kestävät noin 30 sekunnista 3 minuuttiin. Sitä seurataan älypuhelimista ja taulutietokoneilta.

## Libretto, rakenne ja ohjaus
*Omnivoren* aiheena on ruoka ja syöminen, sekä kaikki erilaiset uskomukset ja rituaalit, joita ruokaan ja ruokailuun liittyy. Käyttäjä tapaa teoksessa henkilön, joka kulkee nimellä ”O” (Essi Luttinen).”O”, käy läpi tunteitaan, ja analysoi kokemuksiensa läpi omaa suhdettaan ruokaan, syömiseen ja sitä kautta edelleen kehoonsa ja seksuaalisuuteensa. ”O” opastaa, neuvoo ja kiusaa teoksen käyttäjää myötäelävällä ja humoristisella otteella.

## Toteutus
*Omnivoren* kuvaukset on toteutettu yhteistuotantona Suomen Kansallisoopperan kanssa. Teos julkaistiin 11. lokakuuta 2012.

## Aiheesta muualla
*Omnivore the Opera 
*YLE/Suomessa maailman ensimmäinen mobiiliooppera
*Jaakko Nousiainen maailman ensimmäisen mobiilioopperan ohjaaja
Oksana Grišina

**Oksana Grišina** (; s. 25. maaliskuuta 1978) venäläinen voimistelija ja IFBB:n fitness-ammattilainen.

Grišina syntyi sotilasperheeseen Venäjällä Kaliningradissa ja vietti lapsuutensa sekä Latviassa että Venäjällä. Grišina valmistui Kaliningradin valtionyliopistosta vuonna 2000, aineinaan liikunta ja urheilu.

Grišina voitti amatööriurallaan sekä Euroopan- että maailmanmestaruuden kokonaisarvostelussa, eli kaikki kilpailuluokat yhdistettynä. Hän saavutti ammattilaisuuden ja IFBB Fitness Pro -kortin vuonna 2007. Grišina on kautta aikojen toinen venäläinen urheilija, jolle on myönnetty ammattilaisuuden osoittava IFBB Fitness Pro -kortti 

Grishina asuu tällä hetkellä Yhdysvalloissa Kaliforniassa.

## Aiheesta muualla
* Urheilijan kotisivu
* Profiili  sivustolla Gasparinutrition.com
* Profiili sivustolla Bodybuilding.com

## Lähteet
Sulo Tanninen

**Sulo Akseli Tanninen** (23. maaliskuuta 1896 Helsinki – 13. huhtikuuta 1974 Hämeenlinna) oli suomalainen kansakoulun opettaja ja runoilija. Hän perusti Tammelassa sijaitsevan Tannisen museon.

Sulo Tanninen oli Tammelan Liesjärven kansakoulun opettajana vuosina 1927–1961. Hänen vaimonsa Magda Ahlgren oli koululla käsityönopettajana. Tanninen keräsi Liesjärven kylästä maa-, metsä-, karja- ja kotitalouteen liittyvää esineistöä perustamaansa kylämuseota varten. Museorakennuksena toiminut punainen hirsirakennus rakennettiin kyläläisten talkootyönä koulun pihapiiriin. Tannisen museon nimellä tunnetty museo siirtyi sittemmin Lounais-Hämeen Kotiseutu- ja Museoyhdistyksen hallintaan ja kun Liesjärven koulu lopetettiin museorakennus esineistöineen siirrettiin Saaren kansanpuistoon vuonna 2013. Nykyisin Tannisen museon omistaa Tammelan kunta.

## Teoksia
**Nuoret runoilijat 1926* ; mukana Anna Kaari, Aino Kajava, Unto Karri, Onni Koivisto, Sulo Tanninen sekä Mika Waltari (salanimellä *Kristian Korppi*).   WSOY 1926
* *Elämän risti* : uskonnollisia runoja.    Forssan kirjapaino, Forssa 1928
* *Riimikronikka kansakoulunopettajien 8. kesäkursseilta Helsingissä Kaisaniemen kansakoululta 27.6. - 3.7.35* ; illanviettoon riimitellen rustaeli Sulo Tanninen.   Helsinki 1935
* *Elämän kuvastin : 25-vuotiaalle Forssan lehdelle*.    Forssan lehti, Forssa 1942
* *Huomenen kehrät : juhlakantaatti Forssan 100-vuotisjuhliin 5.-6.7.1947*.    Forssa 1947
* *Kukat ja sydän : japanilaista lyriikkaa* ; muk. Sulo Tanninen ; vinjetit piirtänyt Arvo Lukala.     Aura, Turku 1947

## Lähteet
*
Anna Kaari

**Anna Kaarina Tuulikki Anderson** (kirjailijanimeltään **Anna Kaari**, ent. **Westling**, o.s. **Höglund**,  4. huhtikuuta 1903 Orimattila – 21. joulukuuta 1987 Inyo, Kalifornia) oli suomalainen runoilija, joka käytti myös nimimerkkiä *Ilona*. 

Andersonin vanhemmat olivat ratamestari Lars Viktor Höglund ja Anna Maria Karvonen. Hänen ensimmäinen puolisonsa oli vuosina 1931–1936 Torsten Osvald Raymond Westling (s. 27.7.1906 Tuusula, k. 17.2.1940 Ylä-Somme). Myöhemmin Anderson toimi miehitysjoukkojen tulkkina Saksassa ja muutti USA:han 1946. Vuonna 1948 hän avioitui ruotsalaisen Hjalmar Andersonin kanssa Los Angelesin West Hollywoodissa.

## Teoksia
**Nuoret runoilijat 1926*; mukana Anna Kaari, Aino Kajava, Unto Karri, Onni Koivisto, Sulo Tanninen sekä Mika Waltari (salanimellä *Kristian Korppi*). WSOY 1926
* *Alakuloinen meri*: runoja. WSOY 1928
* *Rakastava sydän: kirja Suomen naisesta*; toimittanut Anna Kaari. Mantere, Helsinki 1947

## Lähteet
*
TSS

**TSS** voi tarkoittaa seuraavia:

* TSS-oikeudet, taloudelliset, sosiaaliset ja sivistykselliset oikeudet
* TSS, *turbine steam ship*, höyryturbiinien voimalla kulkeva laiva
* TSS, Toksinen sokkioireyhtymä
Maunu Niinistö

**Maunu Eemeli Niinistö** (19. elokuuta 1915 Punkalaidun – 16. marraskuuta 1982 Helsinki) oli suomalainen kirjallisuudentutkija ja professori.

## Henkilöhistoria
Niinistön vanhemmat olivat maanviljelijä Evert Aleksander Niinistö ja Amanda Vilhelmina Gustafson ja puoliso vuodesta 1946 kansakoulunopettaja Kaarina Torkkeli (k. 2002). Niinistö tuli ylioppilaaksi Salon yhteiskoulusta  1935 ja valmistui filosofian kandidaatiksi 1943 ja lisensiaatiksi 1956. Filosofian tohtoriksi hän väitteli Helsingin yliopistossa 1957. Niinistö oli Valkeakosken työväenopiston va. johtaja 1945–1946, Viherlaakson yhteiskoulun suomen opettaja 1947–1949, Helsingin yhteiskoulun ja reaalilukion, myöhemmin Herttoniemen yhteiskoulu, opettaja 1949–1960 ja Tyttönormaalilyseon suomen kielen yliopettaja 1960–1972. Tampereen yliopiston kotimaisen kirjallisuuden dosentti Niinistö oli 1969–1972, apulaisprofessori 1972–1975 ja professori 1975–1978.

## Teoksia
* *[[Aaro Hellaakoski]] : runoja* ; valikoinut Maunu Niinistö. Kirjallisuutta kouluille 14.        WSOY 1963
* *[[Uuno Kailas|Uuno Kailaan]] runoja* ; valikoinut Maunu Niinistö. Kirjallisuutta kouluille 11.        WSOY 1963
**[[Helvi Juvonen|Helvi Juvosen]] runoja*, valikoinut Maunu Niinistö, WSOY 1964
* *[[P. Mustapää]]n runoja* ; valikoinut Maunu Niinistö.  Kirjallisuutta kouluille 25.        WSOY 1965
* *[[Kaarlo Sarkia]]n runoja* ; valikoinut Maunu Niinistö. Kirjallisuutta kouluille 29.        WSOY 1966
* *Maailmankirjallisuuden mestarilyriikkaa* ; valikoinut Maunu Niinistö.     WSOY 1967
* *Aikamme lukukirja 3* ; laatineet Kirsi Kunnas, Maunu Niinistö, Aulis Ojajärvi ja Aimo Turunen.      WSOY 1969
* *Syvä lähde : raamatullista ainesta suomalaisessa runoudessa*.         SKS, Helsinki 1969
* *[[Kaarlo Kramsu]]*.       SKS, Helsinki 1971
* *[[Eino Hosia]], 1930-luvun romantikko*. Kirjallisuuden laitoksen julkaisuja 7.           Tampereen yliopisto, Tampere 1972
* *Tähdettömän yön runoilija : lisäpiirteitä Kaarlo Kramsun kirjailijakuvaan*.           Tampereen yliopisto, Tampere 1973
* *Romantikko ja idealisti : [[Emil Nervander]] kaunokirjailijana*. Kirjallisuuden laitoksen julkaisuja 11.           Tampereen yliopisto, Tampere 1974
* *Aikamme lukukirja 3a : 3. luokan syyslukukausi* ; laatineet  Maija Larmola, Maunu Niinistö, Aimo Turunen ; toim. Riitta Widmann.     WSOY 1974
* *Aikamme lukukirja 4a : 4. luokan syyslukukausi* ; laatineet  Maija Larmola, Maunu Niinistö, Aimo Turunen.     WSOY 1975
* *Aikamme lukukirja 3b : 3. luokan kevätlukukausi* ; laatineet  Maija Larmola, Maunu Niinistö, Aimo Turunen.     WSOY 1976
* *Aikamme lukukirja 4b : 4. luokan kevätlukukausi* ; laatineet  Maija Larmola, Maunu Niinistö, Aimo Turunen.     WSOY 1977

## Lähteet
* 

### Viitteet
Lentopallon miesten 1-sarjakausi 2010–2011

**Lentopallon miesten 1-sarjakausi 2010–2011** pelattiin kahdessa lohkossa, joiden parhaat jatkoivat kamppailua noususta Lentopallon mestaruusliigaan.

## Runkosarja

### Lohko 1

### Lohko 2

## Nousukarsinnat
Kahden ottelun yhteistulos ratkaisi jatkoon menijän.

### Puolivälierät

### Välierät

### Loppuottelut

Tiikerit ja Veto selvisivät karsintaan Mestaruusliigan kahta heikointa joukkuetta vastaan.

### Liigakarsinta

Koska Salon Piivolleyltä evättiin liigalisenssi kaudelta 2011-2012, myös Korson Veto nousi kabinettipäätöksellä mestaruusliigaan.

## Putoamiskarsinnat

Mikkelin Passarit löi Kontiolahden Iskun vieraissa 3-2 ja kotonaan 3-0. Puijo Wolley Juniorit kaatoi Säkylän vieraissa 3-1 ja kotonaan 3-2. 

## Lähteet
* Tulospalvelu

### Viitteet
Vincent Crane

**Vincent Crane** (synt. **Cheesman**, 21. toukokuuta 1943 Reading, Englanti, Britannia – 14. helmikuuta 1989 Maida Vale, Lontoo, Englanti, Britannia) oli brittiläinen muusikko, joka tunnettiin The Crazy World of Arthur Brown- ja Atomic Rooster -yhtyeiden kosketinsoittajana. Jälkimmäisessä hän toimi myös johtohahmona.

Crane oli avioliitossa kahdesti, joista ensimmäinen päättyi eroon vuonna 1977. Crane kärsi kaksisuuntaisesta mielialahäiriöstä ja teki itsemurhan helmikuussa 1989.

## Lähteet
Mobile-Tv

**Mobile-Tv Oy** on vuonna 2000 perustettu televisiotuotantoyhtiö. Yhtiö on erikoistunut urheilutapahtumien televisiointeihin, sekä erilaisten mainos- ja yritysvideoiden tuottamiseen. Yrityksellä on myös studiotilat ja se vuokraa HD-kalustoa. 

## Suuria teknisiä tuotantoja

*Yle TV2          - Lukuisia lähetyksiä mm. nyrkkeilyä, painia, nuorten olympialaiset, tennistä, raviurheilua vuodesta 2000 - nykyhetki, lukuisia inserttejä, Peliuutisten raportteja
*MTV3             - Huomenta Suomi Kesävenekiertue vuonna 2008
*TotoTV           - Raviurheilua
*Nelonen Pro 2    - Raviurheilua; koosteiden ja suorien lähetysten muodossa lukuisten inserttien kera
*SuomiTV          - Raviurheilua; Kahden tunnin joka keskiviikkoinen live-lähetys, sekä jokapäiväinen koostelähetys

Mobile-Tv:n toteuttamaa materiaalia tulee valtakunnan verkosta kuukausitasolla noin kahden vuorokauden verran yhtäjaksoisesti laskettuna.

## Aiheesta muualla
*http://www.mobiletv.fi/
Vuoden itäuusmaalainen kylä

**Vuoden itäuusmaalainen kylä** valittiin 1997–2010 vuosittain. Sen jälkeen kun Itä-Uudenmaan maakunta 2011 yhdistyi Uudenmaan maakuntaan, Itä-Uudenmaan kylät voivat tulla valituiksi vuoden uusmaalaisiksi kyliksi.

Vuoden itäuusmaalaisia kyliä ovat 1997-2010:

*2010 Pitkäpää, Loviisa (Pernaja), Pitkäpään kyläyhdistys ry 
*2009 Köpbacka, Loviisa, Köpbacka byaförening rf  
*2008 Porlammi, Lapinjärvi, Porlammin kyläyhdistys ry 
*2007 Kartanonmäki, Myrskylä, Kartanonmäen kyläyhdistys ry 
*2006 Isnäs, Pernaja (vuodesta 2010 Loviisaa), Isnäs byaråd rf. - Isnäsin kylätoimikunta ry.  
*2005 Kerkkoo, Porvoo (aiemmin Porvoon maalaiskuntaa), Kerkkoon kyläyhdistys ry 
*2004 Andersby, Liljendal (vuodesta 2010 Loviisaa), Fyra byar NOAK 
*2003 Hinthaara, Porvoo (aiemmin Porvoon maalaiskuntaa),  Hinthaaran Kyläyhdistys ry 
*2002 Emäsalo, Porvoo (aiemmin Porvoon maalaiskuntaa), Emäsalon kyläyhdistys ry 
*2001 Huuvari-Särkijärvi, Askola 
*2000 Juornaankylä, Askola 
*1999 Viirilä, Ruotsinpyhtää (vuodesta 2009 Loviisaa)
*1998 Pellinki, Porvoo (aiemmin Porvoon maalaiskuntaa), Pellinge Hembygdsförening rf 
*1997 Kantele, Pukkila, Kanteleen Nuutit ry   

## Lähteet
Radio Jihad... SRJTNT vol. 2

**Radio Jihad... SRJTNT vol. 2** on rap-artisti Julma-Henrin 14. joulukuuta 2011 julkaistu studioalbumi. Sen julkaisi Mörssi. Albumin kaikki biitit on tehnyt DJ Polarsoul ja RPK. Albumin masteroinnista vastaa Bommitommi. Albumin kappaleista ”Punainen”, ”Radio Jihad” ja ”Kauppaan kauppaan” on julkaistu musiikkivideot. Albumin on tuottanut kokonaan DJ Polarsoul, paitsi kappaleen ”Punainen” remixversion on tuottanut RPK. Albumi nousi Suomen virallisen listan 49. sijalle.

## Kappaleet
# SRJTNT vol. 2
# Kauppaan kauppaan
# Punainen
# Se syö
# Radio Jihad
# Elämäntapa
# Timantti (mukana Jontti)
# Romantisoi rappioo
# Liian pienet (mukana Joska)
# Kiitos (mukana Juju, Konna, Asa)
# Paremmin ku aiemmin (mukana C-Star)
# 1995 (mukana Super Janne)
# Silmäterä
# Irti
# Punainen (mukana RPK) (RPK remix)

## Arvostelut
* Nyt.fi: 
* Redrum-187: 
* Soundi: 

## Lähteet
Osama el-Fezzani

**Osama el-Fezzani** (; s. 23. helmikuuta 1978 Libya) on libyalainen jalkapalloilija. Hyökkääjänä pelaava el-Fezzani edustaa Libanonin pääsarjassa Al-Nejmehia.

## Seurajoukkueura
El-Fezzani pelasi vuosina 2003–2005 Rafik Sormanissa ja Al-Madinassa, kunnes hän siirtyi Al-Ahliin. Sittemmin el-Fezzani on ollut joukkueensa johtavia maalintekijöitä. Hän saavutti ensimmäisellä kaudellaan Libyan cupin mestaruuden.

## Lähteet
*  National Football Teams
Oscar Rolando Cantuarias Pastor

**Oscar Rolando Cantuarias Pastor** (13. toukokuuta 1931 – 8. marraskuuta 2011) oli perulainen roomalaiskatolinen arkkipiispa. Hänet vihittiin papiksi 17. joulukuuta 1955 ja nimitettiin Tacna y Moqueguan hiippakunnan piispaksi 5. lokakuuta 1973. Piispaksi vihkiminen seurasi 2. joulukuuta. Pääkonsekraattorina toimi Juan Landázuri Ricketts, jota avustivat Leonardo José Rodriguez Ballón ja Lorenzo León Alvarado.

Cantuarias Pastor sai 9. syyskuuta 1981 nimityksen Piuran arkkipiispaksi, jona hän toimi, kunnes jäi eläkkeelle 11. heinäkuuta 2006.

## Lähteet
Lentokenttä (suomalainen televisiosarja)

**Lentokenttä** on suomalainen dokumentaarinen televisiosarja, joka kertoo Helsinki-Vantaan lentoaseman arjesta. Sarjassa seurataan lentokentän elämää muun muassa tullin, rajavartiolaitoksen, pelastushenkilökunnan, mekaanikkojen, lentohenkilökunnan sekä matkustajien matkassa. Ensimmäinen tuotantokausi alkoi Jim-kanavalla 12. syyskuuta 2011 ja sitä esitettiin 40 jakson verran.

## Päähenkilöt
* Anne, lentoemäntä
* Hannaleena Lagerstedt, lentoemäntä
* Aki Arjalahti, stuertti
* Martin Lydman, sekatyömies
* Mika Niemimaa, tullimies
* Aki Kilo, palomestari
* Mekaanikko Kalle, mekaanikko

## Jaksot

## Aiheesta muualla
*Ohjelman kotisivu
Block B

**Block B** () on eteläkorealainen yhtye, jonka perusti Cho PD vuonna 2011. Yhtyeeseen kuuluvat jäsenet Taeil, B-Bomb, Jaehyo, U-Kwon, Park Kyung ja P.O. Zico jätti yhtyeen vuonna 2018. Block B:n nykyisenä levy-yhtiönä toimii KQ Entertainment.

Block B on esiintynyt Suomessa vuosina 2015 ja 2017.

## Jäsenet

* Taeil (태일)
* B-Bomb (비범)
* Jaehyo (재효)
* U-Kwon (유권)
* Park Kyung (박경)
* P.O (피오)

#### Entiset jäsenet

* Zico (지코) (2011–2018)

#### Alaryhmät

* Bastarz
* T2U

## Diskografia

### Studioalbumit
**Blockbuster* (2012)
**My Zone* (2016) 
**Montage* (2017)

### EP:t
**New Kids On The Block (*2011)
**Welcome To The Block (*2012)
**Very Good* (2013)
**Her* (2014)
**Blooming Period* (2016)
**Montage* (2017)

### Singlealbumit
**Do U Wanna B?* (2011)
**Jackpot* (2014) 
**Yesterday* (2017)

### Soundtrackit
*”빠빠빠빠 (Bba Bba Bba Bba)” (2012)
*”Burn Out” (Phantom OST) (2012)
*”너의 우산 (Your Umbrella)” (The Thousandth Man OST) (2012)

## Lähteet

## Aiheesta muualla
VHL-B

**VHL-B** () on Venäjän jääkiekon kolmanneksi korkein sarjataso. Venäjän jääkiekkoliitto perusti sarjan syksyllä 2011 korvaamaan lakkautetun Pervaja Ligan. Aluksi sarjaa pelattiin nimellä *Venäjän jääkiekkoliiga* (ven. Российская хоккейная лига, РХЛ eli *RHL*). Vuonna 2015 sarja siirtyi VHL:än alaisuuteen, ja otti käyttöön nykyisen nimensä.

Kaudella 2021–2022 sarjassa pelaa viisi joukkuetta.

## Joukkueet 2020–2021

## Mestarit
*2020–2021: Rusi Krasnojarsk
*2019–2020: *mestaruutta ei jaettu*
*2018–2019: HK Rostov
*2017–2018: HK Tambov
*2016–2017: HK Rostov
*2015–2016: HK Tambov
*2014–2015: HK Rostov
*2013–2014: Slavutitš Smolensk
*2012–2013: HK Mordva
*2011–2012: Slavutitš Smolensk

## Lähteet
Me gustas tanto

**Me gustas Tanto** on poplaulaja Paulina Rubion kappale albumilta *[[Brava!]]*. Se julkaistiin singlenä 6. syyskuuta 2011. Kappaleen tuotti Redone ja kirjoittivat Paulina Rubio, Nacho ja Miguel Mendoza.

## Musiikkivideo
Musiikkivideo kuvattiin Miamissa syyskuun 2011 lopussa. Ensiesityksensä se sai marraskuun lopulla.

## Listasijoitukset

## Lähteet
HMS Kerrera

**HMS Kerrera** (viirinumero T200) oli Britannian kuninkaallisen laivaston Isles-luokan aseistettu troolari, joka valmistui sukellusveneentorjuntaan sekä miinanraivaajaksi.

## Valmistus

Alus tilattiin 24. lokakuuta 1940 Fleming and Fergusonilta Paisleystä. Se laskettiin vesille 22. syyskuuta 1941.

## Palvelus
Valmistuttuaan alus liitettiin 8. sukellusveneentorjunta ja miinanraivausosastoon Scapa Flow’hun. Se kärsi pahoin 6.-7. joulukuuta jouduttuaan myrskyyn Färsaarten vesillä, ja se siirrettiin telakalle korjattavaksi.

### KNM Oksøy
*Kerrera* lainattiin Norjan laivastolle 4. elokuuta 1944, ja se aloitti palveluksensa 4. syyskuuta. Alus nimettiin *KNM Oksøyksi*. Se palveli Norjan laivaston osastossa Scapa Flow'ssa 30. lokakuuta 1944–1. helmikuuta 1945 ja sen jälkeen Pohjois-Norjan miinanraivausosastossa 25. helmikuuta alkaen aina toukokuulle 1945. Alus palautettiin kuninkaalliselle laivastolle maaliskuussa 1946, ja se sijoitettiin poistolistalle. Alus myytiin Norsk Bjergningskompagni A/S:lle Bergeniin. Alus muutettiin Mercantile Marine Engineering Graving Docks Companyllä Antwerpenissa pelastusalukseksi, jonka jälkeen se nimettiin *Jasoniksi*. Alus ajoi karille 1. maaliskuuta 1950 ajessaan Svolværin satamaan, jolloin se tuhoutui korjauskelvottomaksi.

## Lähteet
*
*
*

### Viitteet
Hiilipaperi

**Hiilipaperi** (myös ”kalkiopaperi” tai ”kalkeeripaperi”) on ohut väriä luovuttava paperi, joka kahden paperin väliin sijoitettuna jäljentää päällimmäiseen paperiin lyödyt tai piirretyt merkinnät myös alempaan paperiin. Pääasiassa hiilipapereita käytettiin kirjoituskoneissa ja mekaanisissa tulostimissa kuten kaukokirjoittimessa. Ennen kopiokoneiden aikakautta, kun toimistotyössä haluttiin arkistoon kopio kirjeestä, se tehtiin hiilipaperin avulla. Käyttämällä useampia paperi-hiilipaperikerroksia voitiin saada aikaan samalla kertaa 3-5 kopiota. Hiilipaperi voitiin myös käyttää useamman kerran, koska uusi teksti ei osunut aivan samaan kohtaan kuin aikaisempi. Hiilipaperi on ohut paperi, jonka toinen puoli on tiivis ja kiiltävä ja väriä luovuttava puoli yleensä musta tai sininen ja tahraava.

Hiilipaperista on käytetty myös nimityksiä kalkeerauspaperi ja kalkeeripaperi, sillä periaate on sama kuin kalkeerauksessa, jossa liidulla hierotun paperin avulla siirretään painolaattaan paperille piirretty kuva.

Viimeisiä vielä käytössä olevia sovelluksia hiilipaperille ovat erilaiset sekki- ja kuittivihkot ja manuaalinen pankkikorttimaksukuitin tulostuslaite. Niissä on käytössä hiiletön itsejäljentävä kopiopaperi NCR-paperi, joka kehitettiin 1950-luvulla.

## Lähteet

## Aiheesta muualla
* How Carbon Paper is Made
* Papers Website
Sinä päivänä

**Sinä päivänä** *(One Day)* on vuonna 2011 ensi-iltansa saanut elokuva, joka perustuu David Nichollsin samannimiseen romaaniin. Elokuvan pääosissa näyttelevät Anne Hathaway ja Jim Sturgess.

## Juoni

Elokuva kertoo tytöstä ja pojasta, jotka valmistuvat Edinburghin yliopistosta heinäkuun 15. päivänä 1988. Heidän elämäänsä seurataan 20 vuoden ajan, aina jokaisen vuoden heinäkuun 15. päivänä.

## Aiheesta muualla
* Viralliset kotisivut
*
HMS Shiant

**HMS Shiant** (viirinumero T170) oli Britannian kuninkaallisen laivaston Isles-luokan aseistettu troolari, joka valmistui sukellusveneentorjuntaan sekä miinanraivaajaksi.

## Valmistus

Alus tilattiin vuonna 1940 Goole Shipbuilding and Repairing Companyltä Goolesta, ja sen moottorin toimitti Amos and Smith. Alus laskettiin vesille 9. elokuuta 1941.

## Palvelus
*HMS Shiant* lainattiin 29. syyskuuta 1944 Norjan laivastolle, jossa se aloitti palveluksensa 4. marraskuuta. Alus palveli Norjan laivaston osastossa Scapa Flow’ssa aina marraskuun loppuun saakka. Alus nimettiin *KNM Jeløyksi*. Se aloitti 7. joulukuuta Pohjois-Norjan miinanraivausosastossa, jossa alus palveli toukokuuhun 1945. Alus palautettiin kuninkaalliselle laivastolle syyskuussa 1946, ja se sijoitettiin poistolistalle. Alus myytiin helmikuussa 1947 T. W. Tornøe A/S:lle Bergeniin, joka muutti sen rahtialukseksi nimeten sen *Artemiiksi*. Alus myytiin vuonna 1951 Strindheims Rederi A/S:lle Trondheimiin ja edelleen huhtikuussa 1952 Francesco Boero fu Antoniolle Mogadishuun. Alus tuhoutui 31. heinäkuuta 1960 jouduttuaan kovaan aallokkoon 40 merimailia koilliseen Hobyosta, kun se oli matkalla Adenista Mogadishuun.

## Lähteet
*
*
*

### Viitteet
KNM Oksøy

**KNM Oksøy** on ollut kolmen Norjan laivaston aluksen nimenä.
*KNM Oksøy (FY907), miinanraivaaja
*KNM Oksøy (T200), Isles-luokan miinanraivaaja
*KNM Oksøy (M340), Oksøy-luokan miinanraivaaja
Jaakko Juuti

**Jaakko Juuti** (s. 13. elokuuta 1987 Kajaani) on suomalainen jalkapalloilija, joka päätti uransa kauteen 2017. Viimeisinä kausinaan hän edusti Veikkausliigassa Tampereen Ilvestä. Hän pelasi Veikkausliigaa myös Valkeakosken Hakassa. Pelipaikaltaan hän oli vasen laitalinkki.

## Lähteet
Westfield London

**Westfield London** on Westfield Groupin omistama kauppakeskus Hammersmith and Fulhamin alueella Lontoossa Yhdistyneessä kuningaskunnassa. Kauppakeskus on avattu lokakuussa 2008 ja sen kerrospinta-ala on noin 150 000 m².

Westfield Londonissa on yli 300 liikettä. Siellä on myös erillinen luksusmerkkien liikkeisiin keskittyvä The Village -alue, joka on arkkitehti Michael Gabellinin suunnittelema.

Kauppakeskukseen pääsee helposti neljältä eri Lontoon metron asemalta, jotka ovat White City, Shepherd's Bush, Wood Lane ja Shepherd's Bush Market. Näistä kaksi ensimmäistä ovat metron Central Linella ja kaksi jälkimmäistä ovat molemmat Circle Linella ja Hammersmith & City Linella. Lisäksi Westfield Londonin vieressä on Shepherd's Bushin rautatieasema, joka on London Overgroundin ja Southern-yhtiön junien käytössä. Kauppakeskuksessa on myös 4500 pysäköintipaikkaa.


Tiedosto:Westfield Interior.JPG|Kauppakeskuksen sisätiloja
Tiedosto:The Village Westfield.JPG|The Village
Tiedosto:Westfield London Food Court 200906.jpg|Kauppakeskuksen ravintola-aluetta


## Lähteet

## Aiheesta muualla

*Kauppakeskuksen kotisivu 
*The Village -luksusmyymäläalueen kotisivu
Carl Nyrén

**Carl Johan Albert Nyrén** (s. 11. marraskuuta 1917 Sandseryd, Jönköpingin lääni – 6. marraskuuta 2011) oli ruotsalainen arkkitehti.

## Ura
Carl Nyrén perusti 1948 Tukholmaan edelleen toimivan, nykyisin henkilökunnan omistaman toimiston *Nyréns Arkitektkontor*. Vuonna 1967 hän sai juuri perustetun Träpriset-palkinnon "hyvästä ruotsalaisesta puuarkkitehtuurista". Kuninkaallinen teknillinen korkeakoulu myönsi hänelle kunniatohtorin arvon 1985 ja hän sai 1994 Ruotsin insinööritieteiden akatemian suuren kultamitalin, jonka mukaan hän on *"tiedon levittämisen, laajan materiaalintuntemuksen, psykologisen eläytymiskyvyn ja hallinnollisen kyvykkyyden avulla yhdistänyt parhaan ruotsalaisessa rakennusperinteessä"*.

Carl Nyrén sai Kasper Salinin palkinnon neljä kertaa, ensimmäisen kerran 1965 Malmön opettajakorkeakoulun suunnittelusta ja viimeisen kerran Klarahusetista Tukholmassa 1990.

Nyrénin vanhemmat olivat Ruotsin lähetyskirkon (Svenska Missionkyrkan) entinen lähetysjohtaja Johan Albert Nyrén ja Hilda Lundkvist. Hän suunnitteli muun muassa kirkkorakennuksia useille kirkon seurakunnille, esimerkiksi Västerortskyrkanin Vällingbyssä, jonka hiekkapuhallettusta betonista tehty sisus sai arkkitehti Le Corbusierin luonnehtimaan sitä yhdeksi kolmesta maailman kauneimmasta kirkosta. Myös niin sanottu lähetyskappeli Svenska Missionkyrkanin pappiskoulussa sai kiitosta, kun *Arkitektur*-lehti nimesi sen yhdeksi Ruotsin kauneimmista jumalanpalvelustiloista. Sen suunnittelusta Nyrén sai Träpriset-palkinnon.

## Suunnittelutöitä
*Västerortskyrkan Vällingby, Tukholma, 1956
*Värnamon kaupungintalo, 1961
*Malmön opettajakorkeakoulu, 1963 och 1974
*Missionskapellet vid Teologiska Seminariet, Lidingö, 1964
*Västerkyrkan, Lund, 1965
*IBM:n pääkonttori, Kista, Tukholma, 1970-luku ( Bengt Lindroosin kanssa)
*Arrheniuslaboratoriet, Tukholman yliopisto, 1973
*Sparbankshuset, Hamngatan, Tukholma, 1975
*Immanuelskyrkan, Jönköping, 1976
*Gottsundan kirkko, Uppsala, 1980
*Halmstadin kaupungintalo, 1982
*Pharmacia AB, Fyrislund, Uppsala, 1980-luvulta alkean
*Ålidhemskyrkan, Uumaja
*Jönköpingin rautatieasema, 1984
*Jönköpingin läänin museon lisärakennus, 1992
*Värmlannin museon uusi päärakennus Karlstadissa, 1996–1997
*Vitlycken maailmanperintökohteen museo, Tanum, 1996–1997
*Baldersskolan, Danderyd, 1996–1998
*Vanhan Uppsalan museo, 1998–1999

## Kirjallisuutta
*Gary J. Coates: *En folkhemsarkitekt och hans verk*, Arkitektur, Stockholm 2007
*Carl Nyrén: *... som krokigt skall bli*, Hederslev 1990, 

## Lähteet

## Aiheesta muualla

*Nyréns arkitektkontors webbplats
Primaarinen aivolymfooma

**Primaarinen aivolymfooma** on harvinainen aivoista alkunsa saava imusolujen syöpä, lymfooma. Sen riskiä kasvattaa heikentynyt immuunijärjestelmä, jonka syihin kuuluvat HIV-infektio ja elinsiirrot, erityisesti sydämen. Sairaus liittyy myös Epstein-Barrin virukseen varsinkin HIV-positiivisilla henkilöillä. Muita yleisempi kyseinen syöpä on 45–70-vuotiailla. Tunnetuista riskitekijöistä huolimatta sairastumisen syy jää yleensä tuntemattomaksi, ja suurimmalla osalla potilaista on normaali immuunijärjestelmä. Sairaus kehittyy yleensä isoaivoihin.

Primaarinen aivolymfooma voi oireilla esimerkiksi puheen, näön tai persoonallisuuden muutoksina, kuumeiluna, aistiharhoina, päänsärkynä tai kouristeluna. Kortikosteroideilla hoidetaan oireita ja turvotusta. Kemoterapia, yleensä korkea-annoksinen metotreksaatti, voi pidentää selviytymistä useilla vuosilla. Jos kemoterapia ei tehoa, voidaan turvautua sädehoitoon. Monet potilaat saavat yhdistelmähoitoa, johon kuuluu lääkkeitä, kuten temotsolomidi, rituksimabi, sytarabiini ja etoposidi.

Hoitamaton primaarinen aivolymfooma johtaa kuolemaan alle kahdessa kuukaudessa, mutta kemoterapian avulla potilaat selviävät usein 3–4 vuotta tai kauemmin. Viisivuotiseloonjääminen on noin 40 %, ja nuorilla potilailla on parempi ennuste kuin vanhemmilla.

Primaarinen aivolymfooma kuvattiin ensi kertaa 1920-luvuilla. Ei tiedetä, miksi se saa alkunsa keskushermostosta, jossa tavallisesti ei ole imusoluja.

## Lähteet
Joe Venuti

**Giuseppe ”Joe” Venuti ** (16. syyskuuta 1903 – 14. elokuuta 1978) oli amerikanitalialainen viulisti, jota pidetään yleisesti ensimmäisenä tärkeänä jazzviulistina. Hänellä oli tärkeä vaikutus myöhempiin jazzviulisteihin kuten ranskalaiseen Stéphane Grappelliin.

## Elämä ja ura
Venuti syntyi laivassa hänen vanhempiensa ollessa muuttamassa Italiasta Yhdysvaltoihin. Lapsuutensa hän vietti Philadelphiassa. Hän tutustui koulussa ollessaan kitaristi Eddie Langiin, josta tuli myöhemmin tunnettu jazzkitaristi ja Venutin musiikillinen yhteistyökumppani. Venuti ja Lang esiintyivät 1920-luvun alussa Atlantic Cityssä ja soittivat muun muassa Red Nicholsin yhtyeessä. Vuonna 1925 he muuttivat New Yorkiin.

New Yorkissa Venutista ja Langista tuli nopeasti kysyttyjä muusikoita. Adrian Rollini palkkasi heidät orkesteriinsa vuonna 1927. Vuosina 1929–1930 he soittivat Paul Whitemanin orkesterissa ja esiintyivät tämän kanssa elokuvassa *King of Jazz*. Venuti teki nauhoituksia myös muun muassa Bix Beiderbecken, Tommy ja Jimmy Dorseyn ja Frankie Trumbauerin kanssa.

Langin kuolema vuonna 1933 oli kova isku Venutille. Hän muodosti big bandin vuonna 1935, mutta orkesteri ei menestynyt ja lopetti vuonna 1936 Venutin lähdettyä lyhyeksi ajaksi armeijaan. Alkoholismista kärsivä Venuti vetäytyi osittain musiikkielämästä 30 vuodeksi esiintyen kuitenkin 1950-luvulla Bing Crosbyn radio-ohjelmassa. Hän työskenteli 1940-luvulla elokuvayhtiö Metro-Goldwyn-Mayerillä.

1960-luvulla Venuti teki comebackin. Hän nauhoitti Zoot Simsin kanssa albumin *Joe and Zoot* (1966) ja esiintyi vuoden 1967 Colorado Jazz Partyssa ja seuraavan vuoden Newportin jazzfestivaaleilla. Hän konsertoi lisääntyvistä terveysongelmista huolimatta aktiivisesti 1970-luvulla ja teki nauhoituksia muun muassa Earl Hinesin, Marian McPartlandin, George Barnesin, Dave McKennan ja Bucky Pizzarellin kanssa. Venuti kuoli 14. elokuuta 1978 Seattlessa.

## Luonne
Venuti oli tunnettu omalaatuisesta huumorintajustaan ja käytännön piloistaan. *King of Jazzin* kuvauksissa hänen on sanottu kaataneen tuubaan jauhoja. Kerran hän kutsui Hollywoodissa 26 tuubansoittajaa keksittyyn konserttiin pyytäen näitä odottamaan samassa, ahtaassa kadunkulmassa ja katsellen itse sivusta kun suurikokoisia soittimia kantavat ihmiset tukkivat liikenteen. Venutin huumorintaju tuli myös ilmi hänen soitostaan. Hänen sanotaan saaneen kanssaan esiintyvät soittajat hyvälle tuulelle ja soittamaan paremmin.

## Lähteet
Texas Rangers (baseball)

**Texas Rangers** on yhdysvaltalainen ammattilaisbaseballjoukkue, joka pelaa kotiottelunsa Arlingtonissa, Texasissa. Rangers on osa Major League Baseballin American Leaguea, ja on voittanut liigan mestaruuden kolmesti kausina 2010, 2011 ja 2023. Rangers voitti World Seriesin kaudella 2023.

Joukkue perustettiin Washingtonissa vuonna 1961 nimellä Washington Senators kun alkuperäinen Senators oli muuttanut Minnesotaan ja vaihtanut nimekseen Minnesota Twins. Vuoden 1971 kauden jälkeen uusi Senators kuitenkin muutti Texasiin, ja vaihtoi seuraavalle kaudelle nimekseen Texas Rangers. Rangersin kotikenttänä toimi vuosina 1994–2009 Rangers Ballpark, ja vuodesta 2020 Globe Life Field.

## Lähteet

## Aiheesta muualla

*Texas Rangersin viralliset sivut
Freguesia

**Freguesia** on Portugalin paikallishallinnon yksikkö. Freguesiaa korkeampi yksikkö on kunta, joka koostuu freguesioista. Jotkin kunnat, kuten esimerkiksi Porto Santo, koostuvat ainoastaan yhdestä freguesiasta. Vastaavia kuntia on kuitenkin ainoastaan alle kymmenen. Vuonna 2011 Portugalissa oli 4&nbsp;259 freguesiaa.

## Lähteet
Lester Patrick

**Curtis Lester "The Silver Fox" Patrick** (30. joulukuuta 1883 Drummondville, Quebec, Kanada – 1. kesäkuuta 1960) oli ammattimainen jääkiekkoilija ja valmentaja.

The Lester Patrick Trophy, joka annetaan yhdysvaltalaisen kiekkoilun hyväksi tehdyistä palveluksista, on nimetty hänen mukaansa. Hän antoi nimensä myös Patrick Divisionille, joka oli yksi NHL:n divisioonista.

Patrickin ansioksi luetaan punaviivan käyttöönotto ammattikiekossa.

## Saavutuksia
* Hockey Hall of Fame 1947

## Lähteet
Greyfriars Bobby

**Greyfriars Bobby** oli edinburghilainen dandiedinmontinterrieri, joka ei tarinan mukaan 14 vuoteen poistunut isäntänsä haudan läheisyydestä. Koiralle on pystytetty kaupunkiin oma muistomerkki, ja tarinan pohjalta on tehty useita kirjoja ja elokuvia. Jan Bondeson julkaisi kuitenkin vuonna 2011 tutkimuksen, jonka mukaan kyseessä olisikin ollut paikallisten yrittäjien mainostemppu, jossa Bobbya esitti itse asiassa kaksi koulutettua kulkukoiraa.
## Aiheesta muualla
*http://www.greyfriarsbobby.co.uk/home.html
Eddie Lang

**Eddie Lang**, oik. **Salvatore Massaro** (1902–1933) oli amerikanitalialainen kitaristi. Lang oli ensimmäinen tärkeä jazzkitaravaikuttaja ja hänen tyylillään oli suuri vaikutus myöhempiin tyylilajin kitaristeihin. Barney Kesselin mukaan Lang oli ensimmäinen, joka teki jazzkitaran soittamisesta taiteellista.

Lang syntyi New Orleansissa ja vietti nuoruutensa Philadelphiassa. Hän tutustui Joe Venutiin koulussa ollessaan. Hän opetteli viulunsoittoa 11 vuotta, mutta vaihtoi sitten kitaraan. Hän soitti vuosina 1920–1923 Charlie Kerrin yhtyeessä. Hän esiintyi myös Bert Estlow’n yhtyeessä ja Red McKenzien Mound City Blues Blowersissa.

Vuonna 1925 Lang ja Venuti muuttivat New Yorkiin. Heistä tuli nopeasti kysyttyjä jazz- ja populaarimuusikoita ja he soittivat 1920- ja 1930-luvuilla useiden artistien kanssa. Lang nauhoitti Red Nicholsin Five Pennies -yhtyeen, Frankie Trumbauerin ja Bix Beiderbecken kanssa. Venutin kanssa hän nauhoitti yli 70 kappaletta. Vuodesta 1928 lähtien Lang nauhoitti myös klassista materiaalia.

Vuonna 1929 Lang ja Venuti liittyivät Paul Whitemanin yhtyeeseen ja esiintyivät tästä kertovassa elokuvassa *King of Jazz*. Lang soitti myös Louis Armstrongin, Jack Teagardenin ja Bing Crosbyn kanssa ja esiintyi blueskitaristi Lonnie Johnsonin kanssa salanimellä Blind Willie Dunn. Langin nimivalinta (”sokea” Willie) viittasi siihen, että tuohon aikaan kukaan ei odottanut valkoisen muusikon osaavan soittaa bluesia. Lang soitti myös triona Johnsonin ja King Oliverin kanssa.

Lang kuoli vuonna 1933 New Yorkissa nielurisaleikkauksesta aiheutuneihin komplikaatioihin.

## Lähteet
Peder Balke

**Peder Balke** (4. marraskuuta 1804 Helgøya, Ringsaker, Norja – 5. helmikuuta 1887 Kristiania, Norja) oli norjalainen taidemaalari. Hänet tunnettiin erityisesti dramaattisista ja romanttisista Norjan luontoa käsittelevistä maisemamaalauksistaan.

Balke oli norjalaisista maalareista ensimmäinen, joka kuvasi teoksissaan pohjoisnorjalaista maisemaa. Vuoden 1832 keväällä Balke matkusti Nordkappille ja Itä-Finnmarkiin, missä paikalliset dramaattiset maisemat tekivät häneen syvän vaikutuksen. Balke piirsi luonnoksia koko matkansa ajan. Balke ei pyrkinyt tiettyjen paikkojen naturalistiseen esittämiseen, vaan halusi teoksissaan pikemminkin jäljitellä luonnossa vallinnutta voimakasta tunnelmaa. Eräs tunnusomainen ja usein toistuva piirre Balken töissä oli pelkistetty, lähes tyylitelty sommittelu. Eristämällä luonnossa näkyneitä osia, kuten esimerkiksi Nordkappin jyrkkien reunojen rajaaman ylätasanteen, Balke sai ne esiin mielikuvamaisten näkyjen tapaisina. Esimerkiksi teoksessa *Fra Nordkapp* (1860-luvulta) Nordkappin vuori on paljastunut unenomaiseen tapaan.

## Lähteet

## Kirjallisuutta
* 

## Aiheesta muualla
Pågatågen

**Pågatågen** on paikallisjunajärjestelmä Skånen läänissä Etelä-Ruotsissa. Järjestelmää voi kutsua myös taajamajunajärjestelmäksi, se palvelee asutuskeskuksia yli sadan kilometrin säteellä Malmön kaupungista. Pågatågin kaluston omistaa Skånetrafiken, järjestelmää liikennöi VR Sverige.
Eilert Adelsteen Normann

**Eilert Adelsteen Normann** (1. toukokuuta 1848 Bodø, Norja – 26. joulukuuta 1918 Kristiania, Norja) oli norjalainen taidemaalari. Hän työskenteli paljolti Saksassa, jonne hän muutti vuonna 1869. Normann tunnetaan Norja-aiheisista maisemamaalauksistaan. Hän kuoli 26. joulukuuta 1918 sairastuttuaan espanjantautiin ja keuhkokuumeeseen.

## Lähteet

## Aiheesta muualla